OzLabs/hebrew-wiki-articles huggingface dataset:
בקרת מקביליות

במדעי המחשב, לרבות בתכנות, מערכות הפעלה, מסדי נתונים ומעבדים, בקרת מקביליות (באנגלית Concurrency control) הוא מנגנון המבטיח תוצאות נכונות לפעולות שנעשות בעת ובעונה אחת על ידי גורמים או משתמשים שונים. המנגנון - כמו רמזור בצומת כבישים - מסדיר את פעולתם של הגורמים השונים באופן שאמור להגן עליהם מגרימת נזק זה לזה או לאובייקט שעליו הם פועלים. 

== בקרת מקביליות במסדי נתונים ==
בקרת מקביליות במערכות לניהול מסדי נתונים מבטיחה שתנועות (Transactions) יוכלו להתבצע במסד הנתונים בו זמנית מבלי לפגוע בנכונות ועקביות הנתונים.
תנועה היא אבסטרקציה של אוסף פעולות קריאה וכתיבה אטומיות לאובייקטים במסד הנתונים. כאשר שתי תנועות שונות ניגשות לאותו אובייקט, התנגשות עלולה לצור מצב של חוסר עקביות. מנגנון בקרת המקביליות דואג שביצוע התנועות יהיה נכון ושקוף למשתמש, על ידי שמירה שכל הפעולות המבוצעות במסד הנתונים עונות על כללי ACID. 

=== מנגנון בקרת המקביליות ===
מנגנוני בקרת המקביליות מתחלקים לשני סוגים עיקריים<ref></ref>:
* בקרת מקביליות פסימית - חסום פעולות של תנועות שעלולות להפר כללי סנכרון.
* בקרת מקביליות אופטימית - השהה סנכרון של תנועה עד שתסתיים ללא פעולות חוסמות, ורק אז בטל תנועות שמפרות כללי סנכרון.

קיימות שיטות רבות ומגוונות לבקרת מקביליות, בהן:
* מנגנון נעילה בשני שלבים (2PL, Two Phase Locking) 
* מנגנון לסידור תנועות לפי חותם זמן
* מנגנון לסידור תנועות לפי סדר התחייבות
* זיהוי קונפליקטים על ידי גרף

== בקרת מקביליות במערכות הפעלה ==
מקביליות היא עקרון יסודי במערכות הפעלה מודרניות אשר מכוונות ליעל את ניצול משאבי המחשב הזמינים בכל יחידת זמן. המקביליות מאפשרת למערכת לטפל במספר משימות, תהליכים ותהליכונים בו זמנית (לפחות לכאורה, למשל באמצעות החלפת הקשר). עם זאת, ניהול עבודה במקביל מציב למערכת אתגרים משמעותיים, כגון מניעת פעולות סותרות, שמירה על שלמות הנתונים ותיאום הגישה למשאבים. <ref></ref>

מערכת ההפעלה מתמודדת עם אתגרים אלו באמצעות מנגנונים של בקרת מקביליות. חלק מהפתרונות כוללים שימוש במנעולים, בעוד שפתרונות אחרים מציעים שימוש בפעולות אטומיות ובאלגוריתמים חסרי נעילות.

== ראו גם ==
* סמפור (מדעי המחשב)
* עיבוד מקבילי
*בעיית הפילוסופים הסועדים
*קטע קריטי

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מערכת הפעלה
קטגוריה:מסדי נתונים
יומנו של חנון (ספר)

יומנו של חנון (באנגלית: Diary of a Wimpy Kid) הוא ספר מאויר שנכתב על ידי הסופר והמאייר האמריקאי ג'ף קיני. הספר הוא הראשון בסדרת הספרים יומנו של חנון. הספר יצא לאור בעברית בשנת 2008 בתרגומו של תומר קרמן, בהוצאת כנרת. הפורמט המקורי של הספר נשאר, והוא כתוב באותיות כתב, גדולות ועגולות, הנראות כאילו נכתבו על ידי ילד.

== תקציר העלילה ==
עלילת הספר מתארת את חייו של גרג הפלי, נער אמריקאי העולה לחטיבת הביניים, שהוא האח האמצעי בין שני אחים, רודריק (אחיו הבכור) ומני (אחיו הקטן). גרג הפלי הוא "חנון" המתקשה עם בעיות האופייניות לגילו בבית ובבית הספר.

העולם התרבותי המתואר בספר הוא עולם אמריקני עירוני, והוא כולל אירועים כ"תעלול או ממתק" בליל כל הקדושים, קניית מתנות בחג המולד, בחירות לתפקיד גזבר הכיתה והצגת הקוסם מארץ עוץ על ידי ילדי בית הספר.

==דמויות==

===דמויות ראשיות===
*גרג הפלי - כותב היומן, ילד "חנון", אחיהם של רודריק ושל מני, וחברו הטוב של ראולי. גרג מתחיל חטיבת ביניים.
* רודריק הפלי - אחיו הגדול של גרג, נוהג להציק לו כל הזמן, הוא המתופף של להקת "חיתול תאון" (איות שגוי שלו ל"חיתול טעון"). לרודריק יש שגיאות כתיב.
*ראולי ג'פרסון - מפונק, מאופיין בהתנהגות ילדותית במיוחד, התנהגותו מפריעה לגרג בתחילת הספר, אך בסופו הוא מקבל את ראולי כמו שהוא והם מתחילים להיות החברים הטובים ביותר.
* מני הפלי - אחיו הקטן של גרג, שהוריו נוהגים תמיד "להגן עליו", וגם התנהגות זו מפריעה לגרג. נוהג להתפרע ולקלקל דברים ומאשים בכך את גרג ורודריק, שני אחיו.

===דמויות משניות===
*סוזן הפלי - אימו של גרג, קנתה לו את היומן, היא נוהגת לעשות לגרג בושות .
*פרנק הפלי - אביו של גרג, אוהב לעבוד על הקרב של מלחמת האזרחים, תמיד מנסה להפוך את גרג ל"גבר".
*שיראג גופטה - תלמיד נמוך מכיתתו של גרג, גרג עשה עליו את מתיחת ״שיראג הבלתי נראה״ בספר רודריק שולט.
*קולין לי - חברו הטוב הזמני של ראולי.
*דארן וולש - תלמיד מכיתתו של גרג שנגע בגבינה שהייתה על האספלט (משחק נגיעת הגבינה).
*פרגלי - ילד מכיתתו של גרג, בעל ״בעיות הגיינה״.
*פטי פארל - ילדה בת כיתתו של גרג, פטי שונאת אותו ונוהגת להציק לו ולהאשים אותו, גרג שונא אותה.
*סבתא גאמי - סבתא של גרג, עשתה את ה״שיחה״ בעובדות החיים
*דוד גארי - דוד של גרג, גרוש 3 פעמים.
*דוד צ׳ארלי - דוד של גרג, נהג להציק לו כשהיה קטן.
*דוד ג׳ו - דוד של גרג, אחיו הקטן של פרנק, נוהג לעצבן את פרנק. 
*מר ג׳פרסון - אבא של ראולי, לא אוהב את גרג.

== ראו גם ==
* יומנו של חנון (סרט)
* יומנו של חנון (סרט, 2021)

== קישורים חיצוניים ==

* 
* [http://www.wimpykid.com האתר הרשמי של הספר] 
* 
* [http://www.kinbooks.co.il/htmls/page_7377.aspx?c0=20796&bsp=13489 כנרת זמורת-ביתן דביר - יומנו של חנון]
* 

קטגוריה:ספרי 2007
*ספר
קטגוריה:ספרים שעובדו לסרטים
קטגוריה:ספרים אמריקאיים
קטגוריה:ספרי ילדים ונוער
קטגוריה:ספרי הוצאת כנרת
קטגוריה:ספרי זמורה ביתן
אורית אדאטו

אורית אדאטו (נולדה ב-1955), היא קצינה בכירה לשעבר בצה"ל ובשירות בתי הסוהר ומנהלת ישראלית. שימשה קצינת ח"ן ראשית ולאחר מכן נציבת שירות בתי הסוהר – האישה הראשונה בתפקיד זה.

==ביוגרפיה==
אורית אדאטו נולדה בקריית טבעון ב-1955 בשם אורית אליעז. התגייסה לצה"ל ב-1973. שירתה בבה"ד 12 כמפקדת כיתה, ולאחר שסיימה קורס קצינות שירתה כמפקדת מחלקה. שלוש שנים לאחר שהשתחררה מצה"ל שבה לשרת בו, בחיל הנשים. ב-1982 מונתה לקצינת ח"ן אוגדתית של עוצבת געש בפיקודו של אביגדור קהלני, ובהמשך שימשה כמפקדת יחידת המורות בפיקוד צפון, ראש מדור תורה והדרכה במפקדת קצינת ח"ן ומפקדת ענף ח"ן במחנה 80. ב-1990 מונתה לקצינת ח"ן של פיקוד הנח"ל. בעקבות העלייה מברית המועצות לשעבר בשנות התשעים שהחלה באותה העת, הוטל על הנח"ל לסייע בקליטת העולים, ואדאטו מונתה לעסוק בנושא. עם סיום תפקידה למדה שנה במכללה לביטחון לאומי, וב-1995 מונתה למפקדת בה"ד 12.

ב-1997 התמנתה לקצינת ח"ן ראשית והועלתה לדרגת תת-אלוף. במהלך כהונתה המשיכה במדיניות שהובילה קודמתה, ישראלה אורון לפיה עניינים שבשגרה ובטיפול בפרט יעברו מקצינות הח"ן למפקדיהן של החיילות, מתוך התפיסה שבמקרים שבהם אין שוני רלוונטי בין חיילים לחיילות, לא צריך להיות הבדל בטיפול בהם. כך, למשל, הועבר השיפוט המשמעתי של החיילות מקצינות הח"ן למפקדים. כמו כן, הועברה יחידת המורות לחיל החינוך.

לאחר שחרורה מצה"ל בשנת 2000 מינה אותה השר לביטחון הפנים לנציבת בתי הסוהר, והיא הייתה לאישה הראשונה בתפקיד זה. על המינוי נמתחה ביקורת בשירות בתי הסוהר, משום שהדבר התפרש כהבעת אי אמון בפיקוד הבכיר של השירות. אחד מהישגיה הבולטים במהלך תקופת כהונתה בשירות בתי הסוהר, הוא פתיחת בית סוהר אופק, מתקן כליאה המיועד לבני נוער. עד אז נכלאו בני נוער באגף נפרד בכלא השרון. בזמן שירותה כנציבה התמודדה עם אתגרים משמעותיים כגון העלייה הדרסטית במספר האסירים הביטחוניים עקב האינתיפאדה השנייה, וכן מאסר אישים מתוקשרים כגון השר לשעבר אריה דרעי.

בשנת 2003 סיימה את תפקידה כנציבת שירות בתי הסוהר. מאז ניהלה חברה לייעוץ בעניינים ביטחוניים ושימשה כיועצת מקצועית לחברות שפעלו להפעלת בית סוהר פרטי.

בשנים 2001 עד 2010 כיהנה כסגנית-נשיא התאחדות בתי הסוהר הבינלאומית (ICPA).

אדאטו חברה במועצה לשלום ולביטחון.

היא יושבת ראש עמותת "גשר", חברה בליגה לידידות אמריקה-ישראל ובהנהלת אלו"ט, ומכהנת כנשיאת סניף "פורום הנשים הבינלאומי בישראל" (IWF).

לאדאטו תואר שני במדע המדינה מאוניברסיטת חיפה.

==קישורים חיצוניים==

*
* יורם יובל, [https://www.youtube.com/watch?v=jajedPm8WPQ שיחת נפש עם אורית אדאטו], כאן חינוכית, 15 באפריל 2015
* אליס שלוי, 
*

מפרי עטה:
* 

==הערות שוליים==

קטגוריה:קצינות ח"ן ראשיות
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:נציבי בתי הסוהר
קטגוריה:בוגרות המכללה לביטחון לאומי
קטגוריה:בוגרי המכללה לביטחון לאומי
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:ישראליות שנולדו ב-1955
קטגוריה:ישראלים שנולדו ב-1955
אנגלה פוסטמה

אנגלה פּוֹסְטְמָה (בהולנדית: Angela Postma; נולדה ב-6 באוגוסט 1971 באדה) היא שחיינית עבר הולנדית. אלופת אירופה (בריכת 25 מטר) (סטוונגר 1994) במשחה ל-50 מטר פרפר.

== קריירה ==
===1994===
====אלופת אירופה (בריכת 25 מטר)==== 
באליפות אירופה (בריכת 25 מטר) שנערכה בסטוונגר, נורווגיה בשנת 1994 זכתה פוסטמה ב-3 מדליות, אחת מכל סוג. מדליית זהב במשחה ל-50 מטר פרפר בתוצאה של 27.48 שניות, לפני מרטינה מורבצובה מסלובקיה (27.84 שניות), מדליית כסף במשחה ל-50 מטר חופשי בתוצאה של 25.52 שניות, אחרי סנדרה וולקר מגרמניה (25.29 שניות) ומדליית ארד במשחה שליחות 4X50 מטר חופשי, אחרי גרמניה ושוודיה.

===1995===
====סגנית אלופת עולם (בריכת 25 מטר)==== 
באליפות העולם (בריכת 25 מטר) שנערכה בריו דה ז'ניירו, ברזיל בשנת 1995 היא זכתה במדליית כסף במשחה ל-50 מטר חופשי. בתוצאה של 25.10 שניות, אחרי לי ג'ינגהי מסין (24.62 שניות) ולפני סנדרה וולקר (25.21 שניות).

באליפות אירופה שנערכה בווינה באותה שנה היא זכתה במדליית ארד במשחה ל-50 מטר חופשי בתוצאה של 25.86 שניות, אחרי לינדה אולפסון משוודיה (25.76 שניות) ופרנציסקה ואן אלמסיק גרמניה (25.80 שניות). 

===1996===
באולימפיאדת אטלנטה (1996) היא סיימה במקום עשירי במשחה ל-50 מטר חופשי בתוצאה של 25.82 שניות.

===1998===
באליפות העולם שנערכה בפרת', אוסטרליה בינואר 1998 היא סיימה פעמיים במקום חמישי, במשחה ל-50 מטר חופשי בתוצאה של 25.67 שניות ובמשחה שליחות 4x100 מטר חופשי בתוצאה של 3:44.64 שניות, כשחיינית שנייה היא שחתה ב"זינוק שליחות" תוצאה של 56.85 שניות ובמקום שישי במשחה שליחות 4x100 מטר מעורב בתוצאה של 4:11.73 דקות, לאחר ששחתה את סגנון הגב בתוצאה של 1:05.18 דקות.

באליפות אירופה (בריכת 25 מטר) שנערכה בשפילד, אנגליה בדצמבר אותה שנה היא זכתה במדליית כסף במשחה שליחות 4X50 מטר חופשי.

==קישורים חיצוניים==

קטגוריה:שחייניות חופשי הולנדיות
קטגוריה:שחייניות פרפר הולנדיות
קטגוריה:שחייניות גב
קטגוריה:אלופות אירופה בשחייה
קטגוריה:שחייניות אולימפיות הולנדיות
קטגוריה:שחייניות באולימפיאדת אטלנטה (1996)
קטגוריה:הולנדיות שנולדו ב-1971
קטגוריה:הולנדים שנולדו ב-1971
שערי תשובה (אורח חיים)

שערי תשובה על שולחן ערוך אורח חיים, הוא ספר תורני הלכתי שחובר על ידי הרב חיים מרדכי מרגליות (ואחיו, ראו להלן) מדובנו, ונדפס בדפוס שלו בדובנו בתחילת שנת תק"פ.

==מהות הספר==
הספר הוא בעיקרו ליקוט מספרי השו"תים שקדמו לו בעניינים הנוגעים לשולחן ערוך אורח חיים, ודבריהם לא הובאו במפרשים שקדמוהו, במיוחד לא בבאר היטב. הספר כולל ליקוטים גם מספרים אחרים, לדוגמה ספרי קבלה ותלמידי האר"י, וכן כולל מחידושי המחבר בעצמו, וכן הוספות מאחיו הרב אפרים זלמן מרגליות מברודי, והפניות לספריו יד אפרים ובית אפרים.

בהקדמות שנכתבו על ידי המחבר ואחיו, נראה שמדובר בחיבור שאמור היה לכלול את כל ארבעת חלקי השולחן ערוך. הרב חיים מרדכי מרגליות נפטר בדמי ימיו ולא השלים את ההדפסה בחייו, יש אומרים בשל שרפה שפרצה בבית הדפוס.

הספר היה מהראשונים בתחום הליקוט בקיצור מספרות השו"ת הרחבה, לפי ענייני השולחן ערוך. בדור שאחריו הרעיון אומץ על ידי הרב אברהם צבי הירש אייזנשטט, שהשלים את הליקוט על שאר חלקי השולחן ערוך, יורה דעה, אבן העזר וחושן משפט, בחיבור בשם "פתחי תשובה".

דברי השערי תשובה מובאים לרוב בספר משנה ברורה שאף הדפיס פירוש זה בספרו, בצמוד לפירושו והשולחן ערוך עצמו.

==זהות המחבר==
הרב אפרים זלמן מרגליות כותב בהקדמתו לספר כי הוא חובר בידי אחיו, הרב חיים מרדכי מרגליות. אולם, הרב אברהם צבי הירש אייזנשטט בהקדמתו לחיבורו פתחי תשובה על שולחן ערוך יורה דעה כותב כי חיבור השערי תשובה הושלם על ידי אח המחבר הרב אפרים זלמן מרגליות, ובהקדמה לפתחי תשובה על חושן משפט שיצא מאוחר יותר, הוא כותב שהחיבור נכתב על ידי שני האחים. גם הרב אפרים זלמן עצמו, כאשר הוא מפנה לשערי תשובה בחיבוריו כותב לעיתים "כמו שכתבתי". רבי חיים חזקיהו מדיני דן בזהות המחבר, ובסופו של דיון הוא כותב כי יש לומר שהחיבור מידי שניהם נגזר ואין לדעת אילו סימנים נכתבו בידי כל אחד.

==הוצאות==
החיבור יצא לראשונה בהדפסה של שולחן ערוך אורח חיים, עם שערי תשובה, בדובנא בשנת תק"פ. הספר נדפס ביחד עם היד אפרים, בלי כל מפרשי השולחן ערוך (פרט לבאר היטב). בשנת תרכ"ח (1868), נכלל שערי תשובה במהדורת השולחן ערוך של דפוס ראם. אחר כך צורף להדפסות השולחן ערוך כפירוש מסביב לשולחן ערוך עצמו ברוב המהדורות.

החיבור זכה להיות אחד משני חיבורים עיקריים (שערי תשובה ובאר היטב) המודפסים כמקשה אחת יחד עם המשנה ברורה.

==לקריאה נוספת==
* א"ב שפירא, תולדות השערי תשובה, ירושלים תשס"א.
* הרב אליעזר יהודה בראדט, ישורון, מג, עמ' תרנב-תרנה.

== קישורים חיצוניים ==
* 

==הערות שוליים==

קטגוריה:פירושים על שולחן ערוך
קטגוריה:ספרי 1819
מחוזות לאוס

מפת מחוזות לאוס
מבחינה מנהלית, לאוס מחולקת ל-17 מחוזות (khoueng), ואזור הבירה (kampheng nakhon). בעבר, עד לשנת 2006 היה גם אזור מיוחד (khetphiset) שבוטל ושטחו התווסף למחוזות שכנים. המחוזות מחולקים לנפות.

{| border="1" cellspacing="0" style="border-collapse:collapse;" class="wikitable sortable"
|-
| מס' ||שם || בירה || שם בשפת המקור || אוכלוסייה נכון לשנת 2015 ||שטח
|-
| 1||מחוז אטופו||אטופו||ອັດຕະປື || 139,628 || 10,320
|-
|2 || מחוז בוקאו|| בן חואיקסאי||ບໍ່ແກ້ວ || 179,243 || 6,196
|-
|3 ||מחוז בוליקמסאי||פקסן ||ບໍລິຄໍາໄຊ || 273,691 || 14,863
|-
|4 ||מחוז צ'אמפסאק ||פקסה|| ຈຳປາສັກ|| 694,023 || 15,415
|-
|5 ||מחוז חואופן ||סם נואה ||ເມືອງຊຳເໜືອ || 289,393 || 16,500
|-
|6 ||מחוז קאמואן||טאקק || ຄໍາມ່ວນ|| 392,052 || 16,315
|-
|7 ||מחוז לואנג נמטהה ||לואנג נמטהה|| ຫລວງນໍ້າທາ|| 175,753 || 9,325
|-
|8 ||מחוז לואנג פרבאנג||לואנג פרבאנג ||ຫລວງພະບາງ|ຫລວງພະບາງ || 431,889 || 16,875
|-
|9 ||מחוז אודומסשי||מואנג שי || ອຸດົມໄຊ|| 307,622 || 15,370
|-
|10||מחוז פונגסאלי||פונגסאלי ||ຜົ້ງສາລີ || 177,989 || 16,270
|-
|11||מחוז סלבן ||סלבן||ສາລະວັນ || 396,942 || 10,691
|-
|12 ||מחוז סבנקט ||קייסון פומביחן ||ສະຫວັນນະເຂດ || 969,697 || 21,774
|-
|13 ||מחוז הבירה||ויינטיאן || ວຽງຈັນ|| 820,940 || 3,920
|-
|14 ||מחוז ויינטיאן||מואן פון חונג ||ວຽງຈັນ || 419,090 || 15,927
|-
|15||מחוז סיניבולי||סאינבולי ||ໄຊຍະບູລີ || 381,376 || 16,389 
|-
|17||מחוז סקונג ||סקונג||ເຊກອງ || 113,048 || 7,665
|-
|18 ||מחוז סיינקהואנג ||פונסבן ||ຊຽງຂວາງ || 244,684 || 15,880
|-
|}

==קישורים חיצוניים==

* [https://lao.unfpa.org/sites/default/files/pub-pdf/PHC-ENG-FNAL-WEB_0.pdf מפקד אוכלוסין 2015]

*
קטגוריה:רמת החלוקה המנהלית הראשונה לפי מדינה
מחוזות מזרח טימור

מבחינה מנהלית מזרח טימור מחולקת ל-13 מחוזות (Distritos) אשר מחולקים לנפות.
{| border="1" cellspacing="0" style="border-collapse:collapse;" class="wikitable sortable"
|-
! מס' !!שם !! בירה !! שם בשפת המקור !! אוכלוסייה (2015) !!שטח
|-
|1|| לאוטם || לוספלוס || Lautém || 64,135 || 1,813
|-
|2|| באוקאו || באוקאו || Baucau || 124,061 || 1,506
|-
|3|| ויקקה||ויקקה || Viqueque || 77,402|| 1,877
|-
|4|| מנטוטו || מנטוטו || Manatuto || 45,541 || 1,782
|-
|5|| דילי|| דילי || Dili || 252,884 || 367
|-
|6|| אילאו || אילאו|| Aileu || 48,554 || 737
|-
|7|| מנופני || סמה|| Manufahi || 52,246|| 1,323
|-
|8|| ליקיסה || ליקיסה || Liquiçá || 73,027 || 549
|-
|9|| ארמרה || גלנו|| Ermera || 127,283|| 768
|-
|10|| איינרו || איינרו|| Ainaro || 66,397 || 804
|-
|11|| בובונרו || מליאנה|| Bobonaro || 98,932|| 1,376
|-
|12|| קובה-לימה || סואי || Covalima || 64,550 || 1,203
|-
|13|| אוקוסי-אומנו ||פנטה מקאסאר || Oecussi-Ambeno || 72,230|| 815
|-
|}

==קישורים חיצוניים==

*
קטגוריה:מזרח טימור: חלוקה מנהלית
מזרח טימור
יוסי ביינהורן

יוסי ביינהורן (נולד ב-1955 בישראל) הוא תת-אלוף במילואים, כיהן כמבקר מערכת הביטחון בין אוגוסט 2002 למרץ 2010. מכהן כאחראי על מערכת הביטחון במשרד מבקר המדינה.

ביינהורן למד בישיבת בני עקיבא פרחי אהרן שבקריית שמואל, התגייס לצה"ל ושירת בחיל התותחנים, תחילה כמשנה טכני בגדוד 402 ולאחר מכן במגוון תפקידי פיקוד, בין השאר שימש כמפקד סוללה בגדוד 404, מדריך בקורס קציני תותחנים, קצין אג"ם באגד ארטילרי וראש ענף הדרכה בחיל. לאחר לימודים במכללה הבין-זרועית לפיקוד ולמטה מונה ב-1984 לראש ענף אימונים והכשרות במחלקת ההדרכה במטכ"ל. בשנים 1987 עד 1991 שימש כראש ענף אג"ם במחלקת הארגון של אגף התכנון וב-1991 מונה לעמוד בראשה, תפקיד בו כיהן עד 1995.

בשנת 1995 מונה לעוזר הרמטכ"ל אמנון ליפקין-שחק. והמשיך בתפקיד גם תחת פיקודו של שאול מופז. בנובמבר 1998 מונה לעוזר שר הביטחון יצחק מרדכי ושימש גם כעוזרו של מחליפו משה ארנס. בשנים 1999 עד 2001 כיהן כסגן הצבאי של מבקר מערכת הביטחון, משה גדרון, ואחר כך מונה לראש מטה שר הביטחון בנימין בן אליעזר.

ביולי 2002 השתחרר מצה"ל לצורך מינויו למבקר מערכת הביטחון, תפקיד בו נושא אזרח.

ב-2013 מונה לראש החטיבה הביטחונית במשרד מבקר המדינה.

ביינהורן בוגר תואר ראשון בכלכלה ומנהל עסקים ותואר שני במינהל ציבורי שניהם באוניברסיטת בר-אילן, נשוי לחיה, אב לארבעה ומתגורר בפתח תקווה. אחיו, תת-אלוף במיל' שמואל קרן, כיהן כראש מפא"ת ובמשך כשמונה שנים היו שניהם חברים בפורום מטכ"ל במקביל.

==קישורים חיצוניים ==
* [https://web.archive.org/web/20081205044755/http://dover.idf.il/IDF/About/Commanders/yossi_beinhoren.htm יוסי ביינהורן], באתר צה"ל
* 
* 
* [https://www.youtube.com/watch?v=rTokB-Hh4lU דוח ביקורת מיוחד הפרטת התעשייה האווירית], באתר יוטיוב, 27 ביוני 2018

==הערות שוליים==

קטגוריה:מבקרי מערכת הביטחון
קטגוריה:עובדי משרד מבקר המדינה
קטגוריה:בוגרי ישיבת פרחי אהרון
קטגוריה:בוגרי אוניברסיטת בר-אילן
קטגוריה:עוזרי הרמטכ"ל
קטגוריה:תתי-אלופים בצה"ל
קטגוריה:ישראלים שנולדו ב-1955
בדיוק כשחשבתם שהכל נגמר

בדיוק כשחשבתם שהכל נגמר הוא אלבום הסולו השני של הראפר הישראלי סאבלימינל. האלבום נמכר החל משנת 2006. באלבום יש 20 שירים בעלי אורך כולל של 75 דקות.

האלבום הוציא מספר סינגלים כאשר המוכר ביותר הוא "טורו" בהשתתפות הראפר אלון דה לוקו. באלבום מתארחים אומנים רבים כמו אבי סינגולדה (גיטרות), רוני דדון (דרבוקות, בס) ומירי בן-ארי.

==רשימת רצועות==

==סינגלים==

==קישורים חיצוניים==

* [https://web.archive.org/web/20171201031050/http://mooma.mako.co.il/Discs.asp?ArtistId=13609&AlbumId=40790 האלבום באתר מומה]

קטגוריה:אלבומי 2006
קטגוריה:אלבומי סאבלימינל
קטגוריה:אלבומים בעברית
קטגוריה:אלבומי תאקט
עיניים פקוחות

צוות הסרט ב[[פסטיבל קאן 2008]]

עיניים פקוחות הוא סרט קולנוע ישראלי בבימויו של חיים טבקמן, שיצא לאקרנים ב-3 בספטמבר 2009. במרכז הסרט עומד רומן הומוסקסואלי בחברה החרדית. הסרט השתתף בפסטיבל קאן 2009, ונבחר להשתתף גם בפסטיבל הסרטים הבינלאומי בטורונטו שנערך בספטמבר 2009.

הסרט זכה בפרס הסרט הטוב ביותר בפסטיבל הסרטים הבינלאומי שנערך בגנט, בלגיה באוקטובר של אותה שנה ובנובמבר העוקב זכה הסרט בפרס "ארוס ופסיכה", הפרס הראשי במסגרת פסטיבל "MedFilm", פסטיבל סרטי הים התיכון ה-15 שנערך ברומא. במרץ 2009 זכה "עיניים פקוחות" בפרס הראשון בפסטיבל הסרטים הבינלאומי "Cape Winelands" שהתקיים בדרום אפריקה.

==עלילה==
אהרון (זוהר שטראוס) הוא גבר חרדי שנשוי לרבקה (טינקרבל) ואב לארבעה ילדים. כשהוא מחפש עוזר שיעבוד אצלו באיטליז שירש מאביו שנפטר זה מכבר, מגיע עזרי (רן דנקר). עזרי הוא חרדי הומוסקסואל שזה עתה נפרד מבן זוגו רפאל (מתי אטלס). אהרון מקבל את עזרי לעבודה ואף דואג לצרכיו. עם הזמן הקשר בין אהרון לעזרי מתחזק, ולבסוף הופך לרומן, לאחר שהם הולכים ביחד לטבול במעיין. בעקבות כך אהרון נכנס לדילמה קשה. רעייתו רבקה מרגישה שמשהו אינו כשורה, ובו בזמן הרב וייסבן (צחי גראד), ו"משמרות הצניעות", מאיימים להרוס את חיי המשפחה של אהרון ולהגלות אותו מן הקהילה.

==דמויות==
* אהרון (זוהר שטראוס): חרדי בעל אטליז שנשוי לרבקה ואב לארבעה ילדים, מתאהב בעזרי.
* עזרי (רן דנקר): חרדי הומוסקסואל שניפרד מבן זוגו ומתחיל לעבוד באטליז, מתאהב באהרון.
* רבקה (טינקרבל - רוית רוזן): אשתו של אהרון. היא מרגישה שמשהו אינו כשורה אבל תומכת בבעלה.
* הרב וייסבן (צחי גראד): רב המשמש כראש הקהילה. "משמרות הצניעות" נכנסות לתמונה כאשר השמועות על הבחור ההומוסקסואל שהגיע לשכונה מתפשטות- הם מפיצים פשקוויל לא-מפורש על נבלה שנעשתה בשכונה, והם מאיימים להפיץ פשקוויל על כך שהאטליז של אהרון אינו כשר ומאיימים עליו בגירוש מהשכונה. אהרון הולך ומסתבך בדילמה שבין שמירה על ערכי החברה בה הוא חי לבין תאוותו לעזרי שעלולה לסכן את האיזון בו הוא ומשפחתו חיים.
* רפאל (מתי אטלס): בן זוגו לשעבר של עזרי.
* יענקל (לידור דאודי): בן של אהרון.

==קישורים חיצוניים==

* 
* "[http://www.filmfund.org.il/?id=11&nom=3397 עיניים פקוחות]", באתר הקרן לקולנוע ישראלי

==הערות שוליים==

קטגוריה:סרטי 2009
קטגוריה:סרטים ישראליים
קטגוריה:סרטי להט"ב ישראליים
קטגוריה:סרטי יהדות
קטגוריה:יהדות חרדית בקולנוע
קטגוריה:סרטים הומוסקסואליים
קטגוריה:סרטים ישראליים משנת 2009
איציק שמלי (אלבום)

איציק שמלי הוא אלבום הסולו הראשון של הזמר איציק שמלי. האלבום נמכר החל משנת 2007. באלבום 15 שירים בעלי אורך כולל של למעלה משעה.

באלבום מתארחים אומנים רבים כמו סאבלימינל, שלומי שבת, בוסקילז, גבריאל בטלר, אבי סינגולדה (גיטרות) ועוד.

==רשימת השירים==
#מי זה בא (עם סאבלימינל)
#חפלה
#כמה חסר
#אני אצליח
#אני זוכר
#אני מודה לך (עם שלומי שבת)
#אליפות
#מוזיקה (עם בוסקילז)
#תודה לך אבי
#זה אני (עם גבריאל בטלר)
#לא שפוט שלך
#עשר המכות
#הטעם לחיי
#אמא
#בחסדך

==קישורים חיצוניים==

* [https://web.archive.org/web/20171201031050/http://mooma.mako.co.il/Discs.asp?ArtistId=25733&AlbumId=41549 האלבום באתר מומה]

קטגוריה:אלבומי בכורה מ-2007
קטגוריה:אלבומים בעברית
קטגוריה:אלבומי תאקט
לא שם זין (אלבום)

לא שם זין הוא אלבום הסולו הראשון של הראפר הצל (יואב אליאסי). האלבום יצא לאור בשנת 2008.

מספר סינגלים יצאו מתוך האלבום, כשהידוע ביותר בינם הוא "מענטזת 2007". האלבום יצא לחנויות ב-1 באפריל 2008. בנוסף נכללו באלבום הסינגלים "תן לזה זמן" שבו הוא מארח את סיוון ממשפחת תאקט, ואת "צל המוות", שיר פוליטי שבו הוא מארח את סינרגיה. האלבום מכר 5000 עותקים כבר בשבוע הראשון שלו. את האלבום הפיק סאבלימינל, תחת הלייבל תאקט. באלבום מתארחים גם אחיו של הצל, איתמר אליאסי מהרכב ההיפ-הופ "כלא 6", שי 360, סיוון, איציק שמלי ומטרו (שאחראי על רוב העיבודים וההפקות באלבום).

האלבום תוכנן לצאת לשוק בשנת 2007 אך בעקבות קריסת המחשב בו אוחסנו השירים התעכבה יציאת האלבום בשנה.

כמו בשאר האלבומים של אומני משפחת תאקט גם כאן יש שירים בעלי מסרים ציוניים ומיניים (כדוגמת "הציוני האחרון" ו"מענטזת" בהתאמה).

==רשימת רצועות==

קטגוריה:אלבומי בכורה מ-2008
קטגוריה:אלבומים בעברית
קטגוריה:אלבומי תאקט
לילי שרון

אריק שרון בניו יורק, 1974]]
לילי שרון (לבית צימרמן; 7 במרץ 1937 – 25 במרץ 2000) הייתה רעייתו השנייה של אריאל שרון, אלוף בצה"ל, שר בממשלות ישראל, ולימים ראש ממשלת ישראל ה-11.

== ביוגרפיה ==
לילי צימרמן נולדה בבראשוב שברומניה, אחת מששת ילדיהם של יקותיאל יהודה (לאופולד) צימרמן ויהודית (אידה) צימרמן לבית כהנא. אורח החיים בביתם היה דתי. בשנת 1947 עלתה לארץ ישראל יחד עם שלושה מאחיה, והחלה ללמוד בפנימיית מוסינזון בשרון. הוריה עלו בשלב מאוחר יותר.<ref name=":0"></ref>

את אריאל שרון, אז קצין זוטר בצה"ל, הכירה לילי לראשונה בערך בשנת 1949 כמי שהיה בן זוגה של אחותה הבכורה מרגלית (גלי). עם התקרב מועד גיוסה של לילי לצה"ל, ביקשו הוריה הדתיים שלא תתגייס, אך היא חשה מחויבות להתגייס, ואכן עשתה כך. את שירותה בצה"ל עשתה בחטיבת הצנחנים, שם שימש שרון (שבינתיים נישא למרגלית) כמפקד גדוד.<ref name=":0" />

עם שחרורה מצה"ל עברה לתל אביב, שם למדה ציור במכון אבני.<ref name=":0" /> כל חייה חיבבה מוזיקה ואמנות<ref></ref> ואף הייתה פוליגלוטית.<ref></ref>

במאי 1962 נהרגה אחותה מרגלית שרון בתאונת דרכים, ולילי נרתמה לסייע לשרון האלמן ולבנו בן ה-5 גור שהתגוררו בצהלה. שהותה הקרובה של לילי בביתו של שרון הביאה להתפתחות מערכת יחסים זוגית בין השניים, אשר נישאו בשנת 1963. הרב בחתונתם היה שלמה גורן.<ref name=":0" /> עם נישואיה לאריאל שרון, הפסיקה לילי את לימודיה במכון אבני, והחלה לעבוד במחלקה לזיהוי פלילי במשטרת ישראל בתור קצינת מודיעין.

עם לידת בנם המשותף הבכור עמרי באוגוסט 1964, עזבה לילי את עבודתה במשטרה. באותה שנה מונה אריאל שרון לראש מטה פיקוד הצפון, והמשפחה עקרה לנהלל. כעבור שנתיים שבה משפחת שרון לצהלה, שם נולד הבן השני גלעד בנובמבר 1966. באוקטובר 1967 נהרג בנו של שרון מנישואיו למרגלית, גור בן ה-11 מפליטת כדור שירה חברו, בעת ששיחקו ברובה ישן ששרון קישט בו את ביתו.

בראשית 1970 מונה שרון לאלוף פיקוד הדרום, והמשפחה עברה לבאר שבע. באוקטובר 1973, במהלך מלחמת יום הכיפורים, שב לשרת בצה"ל כמפקד אוגדת המילואים 143. זמן קצר לאחר המלחמה נערכו הבחירות לכנסת השמינית ושרון נבחר לחבר כנסת מטעם הליכוד. מעט לפני שחרורו מצה"ל, רכשו בני הזוג נחלה בחוות שקמים, שם הקימו את ביתם.

מאז כניסתו לפוליטיקה, ייעצה לילי לבעלה.<ref></ref> היא הצטרפה לנסיעותיו ברחבי העולם,<ref></ref><ref></ref> להופעותיו בתקשורת,<ref></ref> ונהגה להתבטא באופן ציבורי בנושאים פוליטיים.<ref></ref><ref></ref> בראיון לשרית ישי לוי<ref></ref> בספטמבר 1988 אמרה: 

בפברואר 1999 אובחנה כחולה במחלת הסרטן.<ref name=":0" /> היא נפטרה ב-25 במרץ 2000 בבית החולים תל השומר בגיל 63,<ref name=":1"></ref> פחות משנה לפני הבחירות המיוחדות לראשות הממשלה, בהן נבחר אריאל שרון לראש ממשלת ישראל ה-11. עם פטירתה נאמרו עליה הספדים מהימין ומהשמאל הפוליטי.<ref name=":1" />

לילי שרון נקברה בגבעת הכלניות המשקיפה על חוות שקמים, ולימים נקבר לצדה גם בעלה (למרות שהיה זכאי לקבורה בחלקת גדולי האומה). על שמה נקרא פארק לילי שרון למרגלות תל עכו.

== לקריאה נוספת ==
* . לילי שרון, עמ' 243–258.

==קישורים חיצוניים==

* 

== הערות שוליים ==

קטגוריה:בנות זוג של שרי ממשלת ישראל
קטגוריה:בני זוג של חברי הכנסת
קטגוריה:אריאל שרון
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:עולים לאחר מלחמת העולם השנייה
קטגוריה:עולות לאחר מלחמת העולם השנייה
קטגוריה:ישראליות שנולדו ב-1937
קטגוריה:ישראלים שנולדו ב-1937
קטגוריה:ישראליות שנפטרו ב-2000
קטגוריה:ישראלים שנפטרו ב-2000
אין מולטיפליקיבוס קוריס

אין מולטיפליקיבוס קוריס (לטינית In Multiplicibus Curis) היא האנציקליקה החמש-עשרה שפרסם האפיפיור פיוס השנים עשר, והיא ניתנה באחוזתו בקסטל גנדולפו ליד רומא, ביום 24 באוקטובר 1948. האנציקליקה מתמקדת במלחמה בארץ ישראל. האפיפיור הביע בה את תקוותו לסיומה ולשלומם של המקומות הקדושים. שמה של האנציקליקה, המונה עשרה סעיפים, נגזר משלוש מילותיה הראשונות שמשמעותן "בין העניינים הרבים הטורדים (את הכס הקדוש)". 

בראשית דבריו עמד האפיפיור על מקומה הייחודי של ארץ ישראל בראש דאגותיו, בשל המלחמה הנמשכת בה והגורמת לסבל אנושי כבד (סעיף 1). הוא הביע את דאגתו מהרס מבנים קדושים ואת חששו מפגיעה במקומות הקדושים המרכזיים (סעיף 2). האפיפיור עמד על מאמצי הוותיקן למנוע את הקרבות עוד בטרם פרצו, וקבע כי שלום יושג רק אם יתבסס על עקרונות האמת והצדק (סעיפים 3 ו-4). האפיפיור התייחס לסיוע שמגיש הכס הקדוש לנפגעי פעולות האיבה ולפעולותיו למענם במדינות הקתוליות (סעיף 5), וכן עמד על חשיבות התפילה למען שלומם ולמען שלומם של המקומות הקדושים (סעיפים 6 ו-7). הוא הפציר במקבלי ההחלטות לשים את לבם לירושלים ולהעניק ערובות מתאימות לביטחונם ולשלומם של המקומות הקדושים בה, וציין את הצורך בהבטחת גישה חופשית לכל המקומות הקדושים בארץ ישראל ובמתן ערובות שיבטיחו את חופש הפולחן בה (סעיף 8). האפיפיור סיים את האנציקליקה במשאלה כי העלייה לרגל של הנוצרים למקומות הקדושים תתחדש בקרוב (סעיף 9).

== קישורים חיצוניים ==
* [http://www.vatican.va/holy_father/pius_xii/encyclicals/documents/hf_p-xii_enc_24101948_in-multiplicibus-curis_en.html נוסח האנציקליקה באנגלית באתר הוותיקן]

קטגוריה:מלחמת העצמאות
קטגוריה:הכס הקדוש
קטגוריה:פיוס השנים עשר
קטגוריה:1948
ג'אקומו לאורי-וולפי

ג'אקומו לאורי-וולפי (באיטלקית: Giacomo Lauri-Volpi; 11 בדצמבר 1892 – 17 במרץ 1979) היה טנור איטלקי, שקולו הלירי-דרמטי הצטיין בהיקף יוצא דופן וביכולת טכנית. הופיע ברחבי אירופה, בצפון אמריקה ובדרומה בקריירה מן השורה הראשונה, שהקיפה 40 שנה.

== לימודים וראשית קריירה ==
לאורי-וולפי נולד בלאנוביו שבאיטליה. אחרי שסיים את השכלתו התיכונית בסמינר באלבאנו וקיבל תואר מאוניברסיטת לה סאפיינצה ברומא, החל בלימודי שירה אצל אנטוניו קוטוני, בריטון נודע במאה ה-19, באקדמיה הלאומית למוזיקה סנטה צ'צ'יליה ברומא.

קריירת השירה המלבלבת שלו נעצרה עם פרוץ מלחמת העולם הראשונה, שבה שירת בצבא האיטלקי. לאחר המלחמה הופיע לראשונה על בימת האופרה בביצוע מוצלח של ארטורו ב"פוריטאנים" של בליני בוויטרבו, איטליה, ב-2 בספטמבר 1919. להופעה זו אימץ לו את שם הבמה ג'אקומו רוביני, על שם הטנור החביב על בליני, ג'ובאני באטיסטה רוביני. כעבור ארבעה חודשים, ב-3 בינואר 1920, נחל עוד הצלחה, הפעם בתיאטרון קוסטאנצי ברומא, הפעם בשמו האמיתי, מול רוזינה סטורקיו ואציו פינצה ב"מאנון" של מאסנה.

לאורי-וולפי זכה לשבחים רבים על הופעתו כארנולדו בהפקה של וילהלם טל מאת רוסיני ליובל המאה של לה סקאלה בשנת 1929.

לאורי-וולפי היה טנור ראשון במעלה במטרופוליטן אופרה בניו יורק מ-1923 עד 1934 והופיע שם ב-232 הצגות. הוא שר מול מריה יריצה בבכורה האמריקאית של טורנדוט מאת פוצ'יני ומול רוזה פונסל בבכורה המטרופוליטנית של לואיזה מילר מאת ורדי. הוא הופיע גם בבית האופרה המלכותית, קובנט גארדן ב-1925 וב-1936. עד אז הספיק להרחיב את הרפרטואר שלו ולהתקדם מתפקידים ליריים דרמטיים יותר. בשנות ה-40' החל קולו לגלות סימני שחיקה ולאבד מן ההומוגניות שלו. עם זאת, איכות הצלילים הגבוהים שלו עמדה בעינה במידה ראויה לציון

בתקופת מלחמת העולם השנייה קבע את משכנו באיטליה. הופעתו האחרונה באופרה מלאה הייתה בתפקיד מנריקו בטרובדור של ורדי, ברומא בשנת 1959.

הוא הקליט מספר לא קטן של אריות ודואטים מתוך אופרות. רבות מן ההקלטות האלה קיימות על גבי תקליטורים. הטובות בהן נעשו בארצות הברית ובאיטליה בשנות ה-20', ה-30' וראשית ה-40'. בשנת 1974, בן 81, הוציא תקליט אחרון של רסיטל אופראי.

בשיאו, היה קולו של לאורי-וולפי מכשיר מזהיר: מבריק, גמיש ומצלצל. הוא ניחן בצלילים גבוהים קלים וחודרים להפליא והוויבראטו המרצד שלו תרם לזיהוי מיידי של קולו. במהלך הקריירה שלו שר, על במה, קשת רחבה של תפקידים שונים זה מזה, כארטורו (ב"פוריטאנים" של בליני) ואותלו (באותלו של ורדי), והודות לכך היה לאחד מזמרי האופרה המהוללים ביותר במאה ה-20, על אף התחרות הקשה, שיבול ראוי להתכבד בו של טנורים יריבים מאזור הים התיכון העמידו בפניה כשהיה במיטב שנותיו. (באלה היו בנימינו ג'ילי, ג'ובאני מארטינלי, אורליאנו פרטילה, פרנצ'סקו מרלי, גליאנו מאסיני, טיטו סקיפה, אנטוניו קורטיס, רנאטו זאנלי ואלסנדרו זיליאני הצעיר.)

לאורי-וולפי היה אדם תרבותי ואינטליגנטי, בעל מזג לוהט. עם פרישתו עבר לספרד ומת בבורחאסוט, סמוך לוולנסיה, בגיל 86.

== כתבים ==
לאורי-וולפי כתב ספרים אחדים, שאחד מהם (Voci Parallele) ("קולות מקבילים") הוא מחקר מאיר-עיניים בנושא זמרים וטכניקות השירה שלהם, שמרבים לצטט מתוכו.

<div style="direction: ltr;">
*Voci Parallele (Ricordi, Napoli 1955)
*L'Equivoco, Cosi è, e non vi pare (Corbaccio, Milano 1938)
*Aviso Aperto, (Corbaccio, Milano 1953)
</div>

==קישורים חיצוניים==

* 

קטגוריה:זמרי טנור
קטגוריה:זמרי אופרה איטלקים
קטגוריה:איטלקים שנולדו ב-1892
קטגוריה:איטלקים שנפטרו ב-1979
אחוזת האפיפיור בקסטל גנדולפו

אחוזת האפיפיור בקסטל גנדולפו (איטלקית Ville pontificie di Castel Gandolfo) היא אחוזה השוכנת בעיירה קסטל גנדולפו, 25 ק"מ דרומית-מזרחית לרומא, והמוכרת כשטח אקס-טריטוריאלי הנמצא בריבונות מדינת הוותיקן. באחוזה מספר מבנים וגנים רחבי ידיים המשתרעים על שטח כולל של 550 דונם (יותר משטח קריית הוותיקן עצמה).

==היסטוריה==
בתי האחוזה על הגבעה מעבר לאגם אלבאנו. על גגו של הארמון נראה מצפה הכוכבים של הוותיקן (כיפה עגולה בנקודה הגבוהה היותר). משמאל לה נראית כיפת הכנסייה
חזית אחוזת האפיפיור בכיכר בקסטל גנדולפו
ה[[אפיפיור יוחנן פאולוס השני עם נשיא ארצות הברית ג'ורג' בוש בקסטל גנדולפו בשנת 2001]]
בתקופה הרומית נקרא המקום אלבה לונגה. היישוב הנהיג את ברית קהילות לאטיום. במהלך המאה ה-7 לפנה"ס, עם עליית כוחה של רומא כעיר החזקה בלאטיום, עברה הנהגת הברית לידיה, ואלבה לונגה הוחרבה.

העיירה קסטל גנדולפו נודעה כמקום בו נהגו אפיפיורים רבים לנפוש, והאפיפיור אורבנוס השמיני, שכיהן בין השנים 1623-1644, הורה על הקמת ארמון במקום. הארמון הורחב במשך השנים ושימש כמעון הקיץ של האפיפיור עד 1870, עת סופחה רומא לאיטליה, ומעמדם של כל נכסי הכס הקדוש בעיר ובסביבותיה נותר מעורפל. סוגיה זו, ומעמדו של האפיפיור בכלל, זכו לכינוי "השאלה הרומאית" (Questione Romana), והם הוסדרו עם חתימתם של שלושת ההסכמים הלטרניים ב-11 בפברואר 1929. לפי ההסכמים זכה הכס הקדוש להבטחת מעמדה של קריית הוותיקן כמדינה ריבונית, ומספר מבנים בבעלותו הנמצאים מחוץ לקריית הוותיקן הוכרו כשטחים אקס-טריטוריאליים של המדינה. בין אלה הייתה גם אחוזת האפיפיור בקסטל גנדולפו, אשר שבה לשמש כמעון הנופש של האפיפיור.

==האחוזה==
האחוזה חולשת על סביבתה מראש גבעה בגובה של 435 מטר. היא צופה מזרחה אל עבר אגם אלבאנו (Lago Albano) ומערבה אל המישור המשתרע לאורך חוף הים הטירני. במקום שוכנים ארבעה מבנים עיקריים - ארמון האפיפיור (Palazzo Pontificio), וילה דל מורו (Villa del Moro), וילה צ'יבו (Villa Cybo) ווילה ברבריני (Villa Barberini). על גג הארמון נמצא מצפה הכוכבים של הוותיקן, לאחר שהועבר אליו על ידי האפיפיור פיוס האחד עשר, ובכיכר שבחזיתו ניצבים כנסיית תומאס הקדוש מווילנובה (Chiesa Collegiata Parrocchiale Pontificia di San Tommaso da Villanova) שהוקמה בין השנים 1658-1661 ומבנה שנמצא בשימוש הסלזיאנים. במקום שוכנים גם שני מנזרי נשים, בית ספר, תחנה קטנה לייצור חשמל, תחנת שאיבה המספקת לאחוזה מים אותם היא שואבת מהאגם, משרדים ודירות המגורים של 21 העובדים באחוזה. כל המבנים האלה ניצבים בלבם של גנים המכסים שטח של 300 דונם. 250 הדונם הנותרים של האחוזה הם חווה חקלאית פעילה, ובה מבנים חקלאיים ואורוות.

==קישורים חיצוניים==

* 
* [https://web.archive.org/web/20090422081940/http://vaticanobservatory.org/History_p1.html אודות מצפה הכוכבים של הוותיקן]
*

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:הכס הקדוש
קטגוריה:אירופה: מעונות רשמיים
קטגוריה:לאציו
ביו-פוטוניקה

מכשור ביו-פוטוני
ביו-פוטוניקה הוא תחום טכנולוגי המשלב ביולוגיה ופוטוניקה ועוסק בכל הנושאים הקשורים לאינטראקציה בין גופים ורקמות ביולוגים לבין פוטונים, בהם יצירה, גילוי, שבירה, שינוי של קרינה מביו-מולקולות, תאים, רקמות, אורגניזמים וביו-חומרים.

== יישומים ==
היישומים של ביופוטוניקה הם רבים ומגוונים על אף היותו תחום חדש יחסית. בין היישומים ניתן למצוא:
* אבחון רפואי – באמצעות ניצול תכונות אופטיות מסוימות של רקמות, דם, תאי חיידקים או תאי מערכת החיסון<ref></ref><ref></ref>
* טיפולים אופטיים לא פולשניים או מעט פולשניים.
* דימות רפואי – הדמיה אופטית דרך רקמות<ref></ref>.
* תרפיה פוטו-דינמית.

=== מחסומים לאימוץ הטכנולוגיה ===
למרות מספר הצלחות בכל התחומים הנ"ל באקדמיה, מספר מחסומים עדיין מגבילים את אימוץ הטכנולוגיות ברפואה ובתעשייה
* שימוש בלייזר על תאים חיים: הקרנת לייזר על גבי תאים חיים, ובמיוחד על תאי אדם, עלולה לגרום לתגובות שרשרת מסוכנות – החל בכוויות, נזק לראייה ובעיקר נזק ל-DNA של התאים שעלול לגרום לסרטן. כדי למתן את ההשפעה השלילית של הקרינה ניתן להשתמש בהקרנה קצרה יותר, בעוצמה נמוכה יותר או באורכי גל גבוהים יותר, אך שינויים אלה מפחיתים את כמות ואיכות המידע שנאסף.
* שימוש בכמומטריקה (בינה מלאכותית): בשנים האחרונות טכניקות מעולם הבינה המלאכותית מיושמות על נתוני ביו-פוטוניקה על מנת להפיק תובנות ממידע מורכב. מחקרים בתחום זה מראים שנדרש אוסף נתונים מקיף ורחב במיוחד, מה שמגביל את היכולת ליישם את הטכנולוגיה ברפואה ובתעשייה. יש לצפות שבעיה זו תתמתן בעתיד כיוון שיותר ויותר מחקרים אוספים נתונים מסוג זה.

== ראו גם ==
* ביולוגיה

== לקריאה נוספת ==
<div style="direction: ltr;">
* Paras N. Prasad "Biophotonics", Wiley (2003).
* A. Katzir "Lasers and optical Fibers in Medicine" Academic Press (1993).
</div>

==הערות שוליים==

קטגוריה:טכנולוגיה
קטגוריה:פוטוניקה
קטגוריה:תחומים בביולוגיה
היו זמנים (אלבום)

היו זמנים הוא אלבומו השלישי של הזמר זוהר ארגוב. אשר יצא לאור בשנת 1981.

בתקליט זה, בדומה לתקליטו הקודם "אלינור", השירים לא נכתבו במיוחד עבור ארגוב, אלא נכללו בו גרסאות שלו לשירים אחרים. התקליט הוקלט ב"אולפני טריטון", האולפן המקצועי הראשון שבו ארגוב הקליט ועובד בידי יהודה קיסר ומרסל לידג'י אשר ליוו את ארגוב בהופעות והקלטות באותה העת. אחד השירים בתקליט מבוצע על ידי ארגוב בשפה המרוקאית ("להלה יזיד אקטר"), ושיר אחר מבוצע בהגייה תימנית ("אהבת רעיה רצוני").

שני שירים נוספים הוקלטו ולא נכללו בסופו של דבר באלבום, והם: "יושב לבד" (חידוש של בעז שרעבי) ו"עינייך החומות" (נכתב על ידי סוזי סרנגה ללחן יווני).

== רשימת רצועות ==

== משתתפים ==
* קלידים: מרסל לידג'י
* תופים: יהודה קצב
* גיטרה בס: ג'קי אסולין
* גיטרה חשמלית: יהודה קיסר
* בוזוקי: 'אריס' נחום
* קאנון: אברהם דוד הכהן
* הוקלט באולפני "טריטון"
* טכנאי הקלטה: יעקב מורנו

== קישורים חיצוניים ==

==הערות שוליים==

קטגוריה:אלבומי 1981
קטגוריה:אלבומי זוהר ארגוב
קטגוריה:אלבומים בעברית
קטגוריה:אלבומים שהוקלטו באולפני טריטון
קטגוריה:אלבומי חברת האחים ראובני
מקסין פסברג

מקסין פסברג (נולדה ב־1953) היא מנהלת ישראלית, המכהנת כיו"ר דירקטוריון חברת נתיבי איילון. קודם לכן כיהנה כמנכ"לית חברת אינטל ישראל וסגנית נשיא אינטל העולמית.

==ביוגרפיה==
פסברג נולדה וגדלה ביוהנסבורג שבדרום אפריקה, ב-1970 הגיעה לראשונה לישראל במסגרת תנועת הבונים. היא חזרה לדרום אפריקה ולמדה לתואר ראשון בכימיה ובפיזיקה. ב-1975 עלתה ארצה וב-1978 סיימה תואר שני בכימיה שימושית באוניברסיטה העברית בירושלים. בזמן לימודיה החלה לעסוק בתחום ההוראה, תחילה במכללת אורט בגבעת רם ואחר כך בבית הספר רנה קסין בו שימשה גם כרכזת שכבה. ב-1983 ביקשה להתמנות למנהלת בית ספר חדש בירושלים אך נענתה בסירוב, מה שהוביל אותה לעזוב את התחום.

את הקריירה שלה באינטל החלה בעקבות גיוס עובדים של החברה לקראת הקמת מפעל ייצור המוליכים למחצה בירושלים (פאב 8). פסברג עבדה כמהנדסת ליתוגרפיות בצוות ההקמה של המפעל ובהמשך מונתה לאחראית על חינוך וקשרי קהילה. ב-1991 יצאה להכשרה במרכז הפיתוח של אינטל בפורטלנד שבמדינת אורגון בארצות הברית, ובמהלך תקופתה שם פיתחה שיטה לשימוש בפוליאימיד בתעשייה, שנרשמה כפטנט. לאחר חזרתה לישראל שימשה כאשת הקשר עם האקדמיה וכדוברת חברת אינטל ישראל, ב-1995 הצטרפה לצוות ההקמה של מפעל פאב 18 בקריית גת, ולאחר הקמתו ניהלה בו את חטיבת ההנדסה. בשנים 2000 עד 2004 ניהלה את המפעל בקריית גת בשותפות עם אלכס קורנהאוזר. החל משנת 2004 שימשה פסברג כסגנית נשיא אינטל העולמית.

ב-2006 מונתה למנכ"לית מפעל הדגל של החברה, מפעל פאב 28, גם הוא בקריית גת.

ביוני 2007 החליפה פסברג את קורנהאוזר בתפקיד מנכ"לית אינטל ישראל, בתקופתה נמכר מפעל פאב 18, נסגר מפעל פאב 8 והושלמה בנייתו של מפעל פאב 28. ב-2015 מונתה לאחראית לפעולות ולאסטרטגיה של אינטל ישראל במקומו של מולי אדן. היא כיהנה בתפקיד עד מרץ 2017.

ביולי 2009 מונתה לחברה בוועדה המייעצת למועצה הלאומית לכלכלה והחל מ-2010 מכהנת כחברת וועדת הפרס של פרס ראש הממשלה ליזמות ולחדשנות. ב-2011 זכתה בפרס התעשייה. פסברג נבחרה לאחת ממשיאות המשואה בטקס הדלקת המשואות ביום העצמאות ה'תשע"ד (2014).

לאחר סיום תפקידה כמנכ"לית מונתה פסברג להוביל את הליך המיזוג של מובילאיי לתוך אינטל. בתחילת 2020, לאחר 37 שנות עבודה באינטל, פרשה מהחברה.

ביוני 2017 הוענק לה תואר עמית כבוד מהמרכז האקדמי רופין.

בנובמבר 2021 מונתה ליו"ר דירקטוריון חברת נתיבי איילון.

פסברג מתגוררת בהר אדר שבאזור ירושלים, נשואה ליוסף פסברג ואם לבן ובת.

== קישורים חיצוניים ==

* [https://web.archive.org/web/20170116163102/http://www.intel.co.il/content/www/il/he/company-overview/bios/maxine-fassberg.html מקסין פסברג] באתר אינטל ישראל
* 
* 
* 
* 
* 
* 
* 

==הערות שוליים==

קטגוריה:מנכ"לים ישראלים
קטגוריה:דירקטורים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות ילידות דרום אפריקה
קטגוריה:ישראלים ילידי דרום אפריקה
קטגוריה:אינטל ישראל: מנהלים
קטגוריה:זוכי פרס התעשייה
קטגוריה:ישראלים בתעשיית השבבים
קטגוריה:משיאי משואה ביום העצמאות: 2014
קטגוריה:חברות היכל התהילה של הארגון הבין-לאומי של נשים בטכנולוגיה
קטגוריה:כימאיות ישראליות
קטגוריה:מנהלות ישראליות
קטגוריה:מנהלים ישראלים
קטגוריה:ישראליות שנולדו ב-1953
קטגוריה:ישראלים שנולדו ב-1953
קטגוריה:כלות אות אבירות מרכז פרס לשלום ולחדשנות
חובה וזכות

חובה וזכות הם מונחים בסיסיים מתחום הנהלת החשבונות וחשבונאות. המונחים משמשים לציון העסקאות הנרשמות בספר החשבונות (או יומן החשבונות). פעולת חובה (חיוּב) מצביעה על רישום של נכס או הוצאה ואילו פעולת זכות (זיכוי) מצביעה על רישום של התחייבות או הכנסה.

{| class="wikitable" style="float: left;"
! colspan="2" | חשבון המחאות לפרעון
|-
!חובה!!זכות
|-
| || 
|-
| || 
|-
| || 
|-
| || 
|-
| || 
|}
תנועות (עסקאות) של כסף ותנועות חשבונאיות אחרות נרשמות בחשבונות (או כרטיסים או כרטסות). למשל, בחשבון "הוצאות חשמל" יירשמו הוצאות הקשורות לחשמל, ובחשבון "קופת מזומנים" יירשמו כל הפעולות של יציאה וכניסה של מזומן בקופה. כל חשבון מורכב משני צדדים: חובה וזכות. מונחים אלו מאפשרים למנהלי החשבונות לעקוב אחרי התנועות שבחשבונות. כל מונח מציין גידול או קיטון ביתרת החשבון. בחשבונות המהווים נכס, כגון חשבון קופה או חשבון לקוח, חובה מציין גידול של היתרה וזכות - קיטון. בחשבונות המהווים התחייבות, כגון חשבון המחאות לפירעון או חשבון הכנסות ממתן שירותים, חובה מציין קיטון של היתרה וזכות - גידול. להלן טבלה המציגה כיצד מושפעים החשבונות מחיובים וזיכויים (כאשר = גידול, = קיטון):

{| class="wikitable" cellpadding="5"
! חשבון || חובה || זכות
|-
| נכס || align=center| || align=center| 
|-
| הוצאה || align=center | || align=center| 
|-
| התחייבות || align=center | || align=center|
|-
| הון עצמי || align=center | || align=center| 
|-
| הכנסות || align=center | || align=center| 

|}

הרישום בספר החשבונות של חברה שמנהלת מערכת הנהלת חשבונות כפולה, נעשה באמצעות פקודות יומן מאוזנות, כאשר כל צד - חובה וזכות - צריך להיות שווה בערכו הכולל. צד החובה מסומן בדרך כלל באות ח' וצד הזכות - באות ז'. לדוגמה, כאשר חברה נותנת לאחד מלקוחותיה שירותי ניקיון בסך 100 שקלים ומעבירה לו חשבונית, היא תרשום את פקודת היומן הבאה:
:ח'חשבון לקוח100
::ז'חשבון הכנסות משירותי ניקיון100
כלומר, הלקוח חייב לחברה סך של 100 שקלים, ומאידך - החברה רשמה הכנסות בסך 100 שקלים. הפקודה מאוזנת מאחר שיש סך זהה בכל צד. כאשר החברה תקבל תשלום מהלקוח, היא תזכה את החשבון שלו, ותחייב את חשבון הקופה:
:ח'חשבון קופת מזומן100
::ז'חשבון לקוח100
כעת הלקוח אינו חייב דבר לחברה (יתרתו היא 0), ואילו לחברה יש נכס של 100 שקלים במזומן.

קטגוריה:הנהלת חשבונות
כסף סטרלינג

רימון כסף ולצידו הספרות 925 - סימן האימות הוולונטרי של דרגת הטוהר של כסף סטרלינג בישראל
כסף סטרלינג או סטרלינג סילבר היא סגסוגת כסף בדרגת טוהר של 92.5%, כלומר, המכילה כסף בשיעור של 92.5% ממשקלה, ומתכות אחרות, לרוב נחושת, בשיעור של 7.5%. הסגסוגת מכונה גם בשם "כסף 925". הסגסוגת נחשבת לסגסוגת הכסף היוקרתית, המקובלת בייצור תכשיטים.

כסף טהור אינו שימושי בייצור תכשיטים וכלים, מאחר שהוא רך מדי, ונוהגים להוסיף לו מתכות אחרות כדי לשפר את איכות הסגסוגת. חוץ מנחושת נהוג להשתמש גם בגרמניום, אבץ ופלטינה, על מנת למנוע תופעות קורוסיביות, אך כל עוד משקל הכסף בסגסוגת נשמר, היא עדיין נחשבת לכסף סטרלינג.

קיימים חילוקי דעות על מקור השם "סטרלינג", אך הסגסוגת הופיעה לראשונה בצפון גרמניה בסביבות המאה ה-12. השם "סטרלינג" הופיע במאה ה-13, אך מקורו לא ידוע בוודאות. מקור שמה של הלירה שטרלינג הוא בכך שהמטבע במקורו היה בשווי של כסף סטרלינג במשקל של פאונד אחד.

כלים ותכשיטים העשויים מכסף סטרלינג מסומנים בסימונים ייחודיים לסגסוגת. בישראל קיים סימון וולונטרי שיזם מכון התקנים הישראלי, ועל פיו מסומן תכשיט העשוי כסף סטרלינג ב"רימון כסף" ובצמוד לו הספרות 925.

בנוסף לתכשיטי כסף וכלי כסף יוקרתיים, כסף סטרלינג עשוי לשמש לייצור כלי נגינה ממתכת, ובהם סקסופונים וחלילים.

==קישורים חיצוניים==

==ביאורים==

==הערות שוליים==

קטגוריה:מתכות יקרות
קטגוריה:סגסוגות
קטגוריה:כסף (יסוד)
דוח רווח והפסד מותאם לצורכי מס

{| class="toccolours" style="float: left; margin: 0.1em 0.5em 0.5em;" cellspacing="5"
|+ <big>דוח התאמה למס לדוגמה (ישראלי)</big>
|-
! colspan="3" | דוח רווח והפסד מותאם לצורכי מסלשנה שנסתיימה ביום 31 בדצמבר 2016<br />(שקלים חדשים)
|-
| colspan="2" | רווח לפני מיסים על ההכנסה || 200,000
|-
| הוסף - הוצאות שאינן מוכרות לצורכי מס:
|-
| כיבודים ואירוח || 1,900
|-
| אחזקת רכב || 5,000
|-
| גידול בהפרשה לחופשה || 700
|-
| טלפון נייד || 1,050
|-
| טלפון ממקום המגורים
| style="border-bottom: thin solid #000;" | 2,000
|-
| || || 10,650
|-
| הפחת - הכנסות פטורות ממס:
|-
| קיטון בהתחייבות לסיום יחסי עובד-מעביד, נטו || (500)
|-
| ריבית שנתקבלה ממס הכנסה
| style="border-bottom: thin solid #000;" | (150)
|-
| || 
| style="border-bottom: thin solid #000;" | (650)
|-
| רווח לפני השפעת חוק התיאומים || || 210,000
|-
| השפעת חוק מס הכנסה (תיאומים בשלאינפלציה) התשמ"ה-1985:
|-
| ניכוי בשל פחת || (1,000)
|-
| הפסד מועבר משנה קודמת
| style="border-bottom: thin solid #000;" | (14,000)
|-
| || 
| style="border-bottom: thin solid #000;" | (15,000)
|-
| הכנסה חייבת במס ||
| style="border-bottom: medium double #000;" | 195,000
|-
| 
| 
|-
| הפסד הון - מועבר לשנה הבאה ||
| style="border-bottom: medium double #000;" | (7,000)
|}
דוח רווח והפסד מותאם לצורכי מס (או דוח התאמה למס) הוא דוח המתאם את הרווח (או ההפסד) לפני מיסים על ההכנסה בדוח הרווח וההפסד של נישום לרווח (או הפסד) המתאים לצורכי מס. זהו אחד הדוחות שמגיש הנישום לשלטונות המס בסיומה של כל שנת מס, בצירוף הדוחות הכספיים ודוחות נוספים.

==מבנה הדוח==
השורה הראשונה של הדוח הוא הרווח (או ההפסד) לפני מיסים על ההכנסה מתוך דוח רווח והפסד.

רווח זה עובר התאמות שונות, נוספות לו (או מוחסרות ממנו - במידה שמדובר בהפסד) הוצאות שאינן מוכרות לצורכי מס, ולאחר מכן מוחסרות ממנו (או נוספות לו - במידה שמדובר בהפסד) הכנסות שאינן מוכרות לצורכי מס.

בישראל, בשלב הבא, מחושבת ההשפעה של האינפלציה על ההכנסה החייבת במס מכוח חוק מס הכנסה (תיאומים בשל אינפלציה) התשמ"ה-1985, והיא כוללת תוספת/ניכוי בשל אינפלציה, ניכוי בשל פחת והפסדים מועברים משנים קודמות. החל משנת 2008 חוק זה הוקפא ולכן סעיפיו אינם קיימים בדוח אלא אם הוראות המעבר שלו משפיעות על דוח ההתאמה של הנישום.

השורה התחתונה של דוח זה היא ההכנסה החייבת במס. הכפלת ההכנסה החייבת במס חברות מביאה לחבות המס של הנישום, אם כי היא אינה מוצגת בדוח זה.

בסוף הדוח מופיעים, אם ישנם, נתונים נוספים הנוגעים לרווחים והפסדים אחרים אשר חייבים במס או ניתנים לקיזוז בשנים הבאות, כגון הפסד הון המועבר לשנה הבאה ורווח הון ריאלי. ניתן גם לציין זיכויים מועברים, כגון זיכוי ממס זר וזיכוי תרומות.

גם בסיס מזומן בא לידי ביטוי בדוח התאמה למס.

==ראו גם==
* הוצאה מוכרת
* מס חברות
* חוק התיאומים
* דוח רווח והפסד

קטגוריה:דוחות פיננסיים
Candida

Candida (בתעתיק לעברית: קנדידה) היא סוג של שמר (פטרייה) דיפלואידי. הקנדידה היא הגורם הנפוץ ביותר בעולם לזיהומים ממקור פטרייתי אם כי מינים רבים אינם גורמים נזק לאדם. Candida albicans היא המין הנפוץ ביותר וגורמת לזיהומים מזדמנים בבני אדם, לרוב בחלל הפה ובנרתיק וגם בחיות. במצב פתוגני כפטרת, היא התגלתה כגורם חשוב בתחלואה ואף מוות במחלות כשל חיסוני, כגון איידס וסרטן.

מינים מסוימים יכולים לפגום ביינות.

==מינים==
בין המינים השכיחים בסוג Candida ניתן למנות את הבאים:
* Candida albicans
* Candida glabrata
* Candida parapsilosis
* Candida tropicalis
* Candida dubliniensis
* Candida kefyr
* Candida krusei
* Candida lusitaniae
* Candida guilliermondii

== ברפואה אלטרנטיבית ==
הזיהומים מהפטרייה אינם נפוצים, אף על פי שהפטריה עצמה נפוצה יחסית: אפשר למצוא תאי קנדידה אצל כ־90% מהאנשים. אולם בחוגי הרפואה האלטרנטיבית התפתחה טענה ש"רגישות יתר לקנדידה" עלולה לגרום לתופעות רבות, כגון: תשישות, שלשול, השמנה ועוד ונטען שכ־30% מהאוכלוסייה סובלת מהבעיה. למרות הטענות הללו לא נמצא כל קשר בין אותם סימפטומים לפטריית הקנדידה והיא נחשבת לטענה פסאודו־מדעית.

==קישורים חיצוניים==

* 

* [https://candidacare.co.il/ טיפול בקנדידה ומידע]
* [https://web.archive.org/web/20181004190032/http://healthpedia.co.il/%D7%AA%D7%A4%D7%A8%D7%99%D7%98-%D7%9C%D7%A7%D7%A0%D7%93%D7%99%D7%93%D7%94/ טיפול בקנדידה בשיטת הרפואה הטבעית] באתר HealthPedia (בעברית)

==הערות שוליים==

קטגוריה:פטריות שק
קטגוריה:פטריות שתוארו ב-1923
קטגוריה:ערכים שבהם תבנית בריטניקה אינה מתאימה
מחוזות ומדינות מיאנמר

מיאנמר מחולקת מנהלתית ל-7 מחוזות (tyne), 7 מדינות (pyi-ne) אשר מחולקים לנפות וטריטוריית איחוד אשר כוללת עיר בירה של המדינה. המחוזות מאוכלסים על ידי העם הבורמזי ובמדינות רוב האוכלוסייה מורכבת מהעמים האחרים. בנוסף, בשנת 2008 הוקמו 6 אזורים בעלי שלטון עצמאי המאוכלסות בעיקר על ידי בני מיעוטים שונים

מפת מחוזות ומדינות מיאנמר

{| border="1" cellspacing="0" style="border-collapse:collapse;" class="wikitable sortable"
|-
! מס' !! שם !! בירה !! שם בשפת המקור !! אוכלוסייה נכון לשנת 2014 !!שטח בקמ"ר
|-
! colspan="6"| מדינות
|-
| 1||מדינת צ'ין||האקה|| Chin State || 478,801|| 36,019
|-
|2 || מדינת קצ'ין|| מייטקיינה|| Kachin State || 1,689,441 || 89,041
|-
|3 ||מדינת קאיה||לויקו || Kayah State || 286,627 || 11,731
|-
|4 ||מדינת קאיין||פא-אן|| Kayin State || 1,574,079|| 30,383
|-
|5 ||מדינת מון||מולמיין || Mon State || 2,054,393|| 12,296
|-
|6 ||מדינת ראקין||סיטווה || Rakhine State || 3,188,807 || 36,778
|-
|7 ||מדינת שאן||טאונגיי|| Shan State || 5,824,432|| 155,801
|-
! colspan="6"| מחוזות 
|-
|1 ||מחוז אייברטי ||פאטיין || Ayeyarwady || 6,184,829|| 35,031
|-
|2 ||מחוז באגו||באגו || Bago || 4,867,373|| 39,404
|-
|3 ||מחוז מגווי ||מגווי || Magway || 3,917,055|| 44,820
|-
|4 ||מחוז מנדליי||מנדליי|| Mandalay || 6,165,723|| 37,945
|-
|5 ||מחוז סאגאינג||מוניווה || Sagaing || 5,325,347|| 93,705
|-
|6 ||מחוז טאנינטארי||טאוויי || Tanintharyi || 1,408,401|| 44,344
|-
|7 ||מחוז יאנגון||יאנגון || Yangon || 7,360,703|| 10,276
|-
! colspan="6"| טריטוריית איחוד 
|-
|1 ||נייפידאו ||נייפידאו || Naypyidaw || 1,160,242|| 7,054
|}

==קישורים חיצוניים==

מחוזות ומדינות
קטגוריה:רמת החלוקה המנהלית הראשונה לפי מדינה
מרחב מעברי

מרחב מעברי או מרחב פוטנציאלי הוא מונח מתאוריית יחסי אובייקט בפסיכולוגיה שנטבע על ידי הפסיכואנליטיקאי דונלד ויניקוט, והוא מתייחס לאזור הביניים של החוויה, השוכן בין הפנטזיה והמציאות. מושג זה נחשב לחידוש התאורטי החשוב ביותר של ויניקוט.

ויניקוט פיתח מושג זה בתחילה, כדי לתאר את אחד משלבי הביניים בהתפתחותו התקינה של הילד, חוויית המעבר, בו מתרחשות תופעות מעבר כגון היצמדות של הילד אל אובייקט מעבר. המרחב הפוטנציאלי מתפתח בין האם לתינוקה, אך במהלך התפתחות בריאה לומד הילד להחזיק מרחב זה בעצמו. התפתחות זו מתאפשרת כאשר נוצר מרחב פוטנציאלי בין התינוק לבין אובייקט (האם), בין התפיסה שהאם היא חלק ממנו, לתפיסה שהוא נפרד ממנה. המרחב הפוטנציאלי אינו מתקיים מחוץ לאדם, אך גם לא בתוכו, אלא במרחב שביניהם. המרחב הפוטנציאלי מפריד בין האם לתינוק, אך גם מחבר ביניהם.

בהמשך הרחיב ויניקוט את המושג לכל חוויה שהיא בתחום הביניים שבין המציאות האובייקטיבית לבין המציאות הסובייקטיבית כפי שהיא נתפסת על ידי האדם. כך ניתן להכליל במרחב זה גם חוויות כגון פעולת המשחק, היצירתיות והחוויה התרבותית. במרחב זה ניתן לבטא את תחושת האומניפוטנטיות הסובייקטיבית של האדם, את משאלותיו ותכנוניו, תוך השהיית המציאות האובייקטיבית.

בדומה למושגים אחרים של ויניקוט, גם מושג זה יסודו בפרדוקס. במקרה זה, הפרדוקס הוא בהיותו של המרחב הפוטנציאלי מקום שכולל גם מרכיבים של דמיון וגם של מציאות, מבלי שהפכים אלו יפריעו זה לזה או שתתבקש בחירה ביניהם.

חוויות ופעולות רבות שמתקיימות במרחב הפוטנציאלי משמשות לעיתים קרובות מטפלים במהלך פסיכותרפיה.

תאוריית יחסי האובייקט שייכת לתיאוריות הפסיכואנליטיות. למרות שתאוריות אלה מוכרות בפסיכולוגיה הפופולרית, מופנית כלפיהן ביקורת לא מעטה. יש הטוענים כי הפסיכואנליזה לא מבוססת מדעית,<ref name=":42"></ref> ואף יכולה להיחשב לפסאודו־מדע.<ref></ref> קיימת גם ביקורת על האפקטיביות הנמוכה של הטיפול הפסיכואנליטי.<ref></ref><ref></ref>

==דוגמאות==
* ילד יכול לשחק ולהעמיד פנים שהוא מורה, תוך ידיעה שהוא אינו כזה במציאות, אך לעת עתה הוא משהה את הידיעה הזו, מתחבר לחוויה שבמרחב הפוטנציאלי, ונהנה ממנה.
* טיפול במשחק במסגרת טיפול בילדים או שימוש באמנות במסגרת טיפול באמנויות. התפיסה היא כי המרחב הפוטנציאלי מאפשר למטופל להיות במגע עם משאלות ודחפים עמוקים ומודחקים בנפשו, ולבטא אותם באותנטיות ועם פחות עכבות, במרחב שכולל מסגרת מוגנת, משרת ביטחון ויציבה, ומתוך ידיעה שלעת עתה המציאות מושהית. המטפל יכול לספק מסגרת מוגנת זו, ולעסוק בתכנים שעולים באמצעים שונים, בהתאם לשיטה הטיפולית בה מתקיים הטיפול.

== לקריאה נוספת ==
*דונלד ויניקוט, משחק ומציאות, עם עובד, 1995.
*תומאס אוגדן, מצע הנפש, הוצאת תולעת ספרים, 2003.

==קישורים חיצוניים==
* [http://www.betipulnet.co.il/lexicon/מרחב_פוטנציאלי/ מרחב פוטנציאלי], בלקסיקון הפסיכולוגי "בטיפולנט"
* עמי ברונסקי, [http://www.amibronsky.com/ArticleInner.aspx?iCatId=26&iPageId=200 כמה אמירות יסוד על התאוריה של ויניקוט]
* חיים מויאל, [https://web.archive.org/web/20130929064426/http://shaar.org.il/files/93f42b19e3aaa2a92c8a7bfa4c0b0edc.pdf פדגוגיה טיפולית: בית הספר כמרחב פוטנציאלי], באתר "שער לחסות" של רשות חסות הנוער
==הערות שוליים==

קטגוריה:פסיכואנליזה
קטגוריה:פסיכולוגיה התפתחותית